recursal/SuperWikiNEXT-32B huggingface dataset:
**சங்கரன்புதூர்** (Sankaranputhoor) தமிழ்நாடு கன்னியாகுமரி மாவட்டத்தின் தேரூர் பஞ்சாயத்திற்குட்பட்ட கிராமம் ஆகும்.. இங்கு சுமார் 150 வீடுகளும் 800 மக்களும் வசிக்கின்றனர். ஊரின் வடபுறத்தே நாஞ்சில்நாடு புத்தனாறு கால்வாய் செல்கிறது. இதில் பேச்சிப்பாறை அணையிலிருந்து வரும் தண்ணீர் கன்னியாகுமரி கடலில் சென்று சேருகிறது.

வரலாறு
------

திருவிதாங்கூர் சமஸ்தானத்தோடு இணைந்திருந்த காலகட்டத்தில் இவ்வூரில் வசித்து வந்த குடும்பங்கள் திருவிதாங்கூர் மன்னரின் அரண்மனைக்கு நெல் கொண்டு செல்லும் பணியைச் செய்தனர். இவர்களின் கடுமையான உழைப்பையும் விசுவாசத்தையும் கண்ட மன்னர் இவர்களுக்கு இந்த ஊரை நிர்மாணித்தார். ஊரைச் சுற்றியுள்ள மற்றும் ஊரையும் சேர்த்து உள்ள இடங்கள் அனைத்தும் ஊர் கோவிலில் உள்ள முத்தாரம்மன் பெயருக்கு இருக்கிறது. எனவே இந்த இடத்தின் சொத்து வாங்கல் விற்பனை அனைத்தும் ஊர்க்காரர்களுக்கு இடையே மட்டும்தான். கடுமையான மழைநாளில் மாட்டின் மேல் கொண்டு சென்ற நெல் நனைந்து விடக்கூடாது என்பதற்காக கட்டியிருந்த வேட்டியால் நெல்லை மூடி பத்திரமாகக் அரண்மனைக்குக் கொண்டு சேர்த்ததற்காகவே இவ்வூர் இவர்களுக்கு வழங்கப்பட்டது என்பது செவிவழிச் செய்தி.

கோவில்கள்
---------

இவ்வூரில் கீழ்க்கண்ட கோவில்கள் அமைந்துள்ளன. 

* முத்தாரம்மன் கோவில்
* தென்கரை மஹாராஜேஸ்வரர் கோவில்
* அணச்சாவுடையார் சாஸ்தா கோவில்
* கலிதீர்த்த அய்யனார் கோவில்
* சுடலைமாடன் கோவில்
* இசக்கியம்மன் கோவில்
* பூதத்தான் கோவில்
* விநாயகர் கோவில்
* வண்டிமறிச்சியம்மன் கோவில்
* மாரியம்மன் கோவில்

ஊரின் அமைப்பு
-------------

ஊரின் வடக்கே நாஞ்சில் நாடு புத்தனாறு கால்வாயும், தெற்கே பள்ளகுளமும், மேற்கே மாங்குளமும், கிழக்கே வயல்வெளிகளும் அமைந்துள்ளன. ஊரின் அருகே இராமபுரம், ஆண்டார்குளம், கொத்தன்குளம், கண்ணன்பதி, தேவகுளம், அழகனாபுரம் மற்றும் கோட்டவிளை ஆகிய ஊர்கள் அமைந்துள்ளன. சுசீந்திரம் தாணுமாலயன் கோயில் இவ்வூரிலிருந்து 5 கிலோமீட்டர்கள் தொலைவிலும் சுசிந்திரம் தேரூர் பறவைகள் சரணாலயம் இவ்வூரிலிருந்து இரண்டு கிலோமீட்டர்கள் தொலைவிலும் அமைந்துள்ளன.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-08-25 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-08-25 அன்று பார்க்கப்பட்டது.

இவற்றையும் பார்க்கவும்
----------------------

* சங்கரன்கோவில்
* சங்கரன்கோவில் (சட்டமன்றத் தொகுதி)
* சங்கரன்கோயில் சங்கர நாராயணர் கோயில்
* சங்கரன்கோயில் வட்டம்
* சங்கரன்குடியிருப்பு
* சங்கரன் சீதரன்
**கோனாட்டு எறிச்சலூர்** புதுக்கோட்டை மாவட்டம் அறந்தாங்கி வட்டத்தில் உள்ள எரிச்சி என்னும் ஊர்தான் சங்ககாலக் கோனாட்டு எறிச்சலூர். இதனை டாக்டர் உ. வே. சாமிநாதையர் குறிப்பிட்டுள்ளார். இவ்வூரில் வாழ்ந்த புலவர் மாடலன். இவர் மதுரைக்குக் குடிபெயர்ந்தார். அங்கு அவரை மதுரைக் குமரனார் என வழங்கலாயினர். புறநானூறு இவரது வரலாற்றை உணர்த்தும் வகையில் ‘கோனாட்டு எறிச்சலூர் மாடலன் மதுரைக் குமரனார்’ என்று குறிப்பிடுகிறது.

கோனாட்டு எறிச்சிலூர் மாடலன் மதுரைக் குமரனார் இவரது பாடல்கள் புறநானூற்றில் ஆறு பாடல்களும் பாடல் எண் (54, 61, 167, 180, 197, 394).
**திருவள்ளுவ மாலை**யில் ஒரு பாடல், பாடல் எண் 25 இடம்பெற்றுள்ளது.

*பாயிரம் நான்குஇல் லறம்இருபான் பன்மூன்றே*
*தூய துறவறம்ஒன் றுஊழாக – ஆய*
*அறத்துப்பால் நால்வகையா ஆய்ந்துரைத்தார் நூலின்*
*திறத்துப்பால் வள்ளுவனார் தேர்ந்து.*

என்ற பாடல் திருவள்ளுவ மாலையில் இடம் பெற்றுள்ளது.
**விளக்கம்:**திருவள்ளுவர் நன்றாக
ஆய்ந்து பாயிரம் நான்கதி காரமும்
இல்லறவியல் இருபததிகாரமும்
துறவறவியல் பதின்மூன்றதிகாரமும்
ஊழ் ஓரதிகாரமுமாக, அறத்துப்பாலை
நால்வகையாக வகுத்துரைத்தார்.

அடிக்குறிப்பு
-------------

1. ↑  "எரிச்சி". 2015-03-23 அன்று மூலம் பரணிடப்பட்டது. 2011-08-28 அன்று பார்க்கப்பட்டது.
2. ↑  புறநானூறு 167 அடிக்குறிப்பு.
**சங்கர சுப்பையர் ( Shungrasoobyer)** (1836-1904) இவர் ஓர் இந்திய நிர்வாகியாக இருந்தார். 1892 மற்றும் 1898க்குமிடையே திருவிதாங்கூர் மாநிலத்தின் திவானாக பணியாற்றினார்.

ஆரம்ப கால வாழ்க்கை
------------------

சங்கர சுப்பையர் 1836 ஆம் ஆண்டில் திருவிதாங்கூரில் பிறந்தார். இவரது தாய்வழி தாத்தா மேல்முறையீட்டு நீதிமன்றத்தின் நீதிபதியாக இருந்தார். திருவனந்தபுர ராஜாவின் இலவச பள்ளியில் தனது பள்ளிப் படிப்பைப் பெற்ற இவர், 1853 ஆம் ஆண்டில் படிப்பை முடித்ததும், திருவிதாங்கூர் மாநில அரசுப் பணியில் ஆசிரியராக சேர்ந்தார்.

ஆட்சிப் பணி
-----------

சங்கர சுப்பையர் திறமைகளை அப்போதைய திவான் சர் டி. மாதவ ராவ் கண்டுபிடித்தார். அவர் இவரை துணை காவல்துறை அதிகாரியாக நியமித்தார். சங்கர சுப்பையர் கல்வி இயக்குநராகவும், எல்லை ஆணையாளராகவும் பணியாற்றினார். திருவிதாங்கூர் மற்றும் கொச்சி இராச்சியம் இடையே ஒரு எல்லை மோதலைத் தீர்க்கவும் இவர் உதவினார். 

1882 ஆம் ஆண்டில், சங்கர சுப்பையர் வருவாய் குடியேற்றத்தின் திவானாக அப்போதைய திவான் வி.ராமையங்கார் என்பவரால் நியமிக்கப்பட்டார். நஞ்சாநாடு, திருவனந்தபுரம் போன்ற பகுதிகளில் குடியேற்றத்தை நிறைவுசெய்து தனது பணியை சிறப்பாகச் செய்தார். 1888 ஆம் ஆண்டில், திருவிதாங்கூர் சட்டமன்றத்திற்கு பரிந்துரைக்கப்பட்ட சங்கர சுப்பையர் 1894 இல் பதவியேற்றுக் கொண்டார்.

திவான் பதவிக்காலம்
------------------

1892 ஆம் ஆண்டில் சங்கர சுப்பையர் திவானாக பணிபுரிந்த காலத்தில் திருவிதாங்கூர் தலித்துகள் மேம்பாட்டிற்கான ஒரு இயக்கத்தைக் கண்டது. 1888 இல் அமைக்கப்பட்ட திருவிதாங்கூர் சட்டமன்றத்தில் தாழ்த்தப்பட்ட சாதி இந்து ஈழவர் சமூகத்திற்கு பிரதிநிதித்துவம் இல்லை. எனவே, 1895 ஆம் ஆண்டில், ஈழவர்கள் திவானுக்கு மேலும் அரசியல் பிரதிநிதித்துவம் கோரி ஒரு கோரிக்கையை வழங்கினர். ஆனால் அவர்களுக்கு எந்தவிதமான பதிலும் கிடைக்கவில்லை.

பிற்கால வாழ்க்கையும் இறப்பும்
-----------------------------

சங்கர சுப்பையர் 1898 ஏப்ரலில் ஓய்வு பெற்று, ரூ.800 ஓய்வூதியமாக பெற்றார். பிரிட்டிசு இந்திய அரசு இவரை இந்தியப் பேரரசின் தோழராக மாற்றியதன் மூலம் இவரது சேவைகளை அங்கீகரித்தது. காலனித்துவ கால சென்னை ஆளுநரான சர் ஆர்தர் ஹேவ்லாக் இவரை மெட்ராஸ் சட்டமன்றத்தின் அதிகாரப்பூர்வமற்ற உறுப்பினராக நியமித்தார். 

செப்டம்பர் 1904 இல் சங்கர சுப்பையர் இறந்தார்.

குறிப்புகள்
-----------

1. ↑  "List of Diwans of Travancore". worldstatesmen.org. 2008-07-12 அன்று பார்க்கப்பட்டது.
2. ↑   *Social Mobility in Kerala: Modernity and Identity in Conflict*. .
**கூகூர் ஆம்பரவனேஸ்வரர் கோயில்** தமிழ்நாட்டில் தஞ்சாவூர் மாவட்டம், கூகூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.

மாங்கனி
-------

முற்காலத்தில் இக்கோயிலில் உள்ள தல மரமான மாமரத்தில் வருடத்திற்கு ஒரு மாங்கனி காய்த்ததாகவும் அதனை உண்டு துர்வாச முனிவர் தவம் செய்து வந்துள்ளார். பாண்டவர்கள் திரௌபதையுடன் வழிபாடு செய்ய வந்தபோது அக்கனி மீது ஆசைப்பட, அதை அறிந்த பீமன் அதனைப் பறித்து திரௌபதையிடம் தருகிறார். அதனை உணர்ந்த கிருஷ்ணர் துர்வாசருக்கு அது தெரிந்தால் கோபப்பட்டு விடுவார் என்று உணர்ந்து அக்கனியை அம்மரத்தில் பொருந்தச் செய்தார். ஆதலால் இத்தலத்தை அருந்தமாங்கனி பொருந்திய தலம் என்பர்.

கோயில் அமைப்பு
--------------

இக்கோயிலில் ஆம்பரவனேஸ்வரர், மங்களாம்பிகை சன்னதிகளும், நவகிரக உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது. மூலவருக்கு முன்பாக இரு புறமும் துவாரபாலகர்கள் உள்ளனர். கோயிலின் முகப்பில் உள்ள கோபுரத்தைக் கடந்து உள்ளே செல்லும்போது பலி பீடம், நந்தி ஆகியவை உள்ளன. கோஷ்டத்தில் விநாயகர், நடராஜர், துர்வாசர், தட்சிணாமூர்த்தி, லிங்கோத்பவர், பிரம்மா, துர்க்கை, கங்காளமூர்த்தி, சண்டிகேஸ்வரர் ஆகியோர் உள்ளனர். மங்களாம்பிகை சன்னதி கோயிலின் இடப்புறத்திலும், நவக்கிரக சன்னதி திருச்சுற்றிலும் அமைந்துள்ளன. லிங்க வடிவில் உள்ள மூலவருக்கு முன்பாக இரு புறமும் துவாரபாலகர்கள் உள்ளனர்.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது.

குடமுழுக்கு
-----------

இக்கோயிலின் குடமுழுக்கு ஜய வருடம் ஆவணி மாதம் 26ஆம் நாள் (11 செப்டம்பர் 2014) அன்று நடைபெற்றது.

மற்றொரு கூகூர்
--------------

திருச்சி மாவட்டததில் கூகூர் என்ற பெயரில் ஒரு ஊர் உள்ளது. அங்குள்ள கோயில் குகேஸ்வரர் கோயிலாகும்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  தஞ்சாவூர் சிவன் கோயில், அருள்மிகு ஆம்பரவனேஸ்வரர் திருக்கோயில்
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
4. ↑  அருள்மிகு குஹேஸ்வரர் திருக்கோயில்

படத்தொகுப்பு
------------

* நந்தி, பலிபீடம்நந்தி, பலிபீடம்
* மூலவர் விமானம்மூலவர் விமானம்
* கோஷ்ட சிற்பங்கள்கோஷ்ட சிற்பங்கள்
* அம்மன் விமானம்அம்மன் விமானம்
**சுரிலி கோயல்,** இந்தியாவின் மும்பையைச் சேர்ந்த பிரபல ஆடை வடிவமைப்பாளராவார்.

19 ஜூன் 1977 ஆம் ஆண்டு, மும்பையில் துருவேந்த்ரா பிரகாஷ் கோயல் என்ற தொழிலதிபருக்கு பிறந்த சுரிலி, ஒய்யார ஆடை வடிவமைப்பு  படிப்பினை இளங்கலையில் கற்றுள்ளார்,பின்னர் லாஸ் ஏஞ்சல்ஸில் உள்ள *ஆடை வடிவமைப்பு மற்றும் விற்பனை கல்வி நிலையத்தில்* சென்று வடிவமைப்பு நுணுக்கங்களைக் கற்று தேறியுள்ளார். 2003 ஆம் ஆண்டு நவம்பரில், சுரிலி தனது சொந்த ஆடை வடிவமைப்பு வரிசையை '*சுரிலி ஜி*' என்ற பெயரில் தொடங்கியுள்ளார். இந்த பெயரில் வடிவமைக்கப்பட்டுள்ள ஆடைகளின் சேகரிப்பை இந்தியாவின் முன்னணி ஆடை வடிவமைப்பு கடைகளான '*என்ஸெம்பிள்'* இல் காட்சிப்படுத்தியுள்ளார். யாஷ் ராஜ் திரைப்பட நிறுவனம் தயாரித்த *சலாம் நமஸ்தே* (2005) என்ற திரைப்படத்தில் நடிகை ப்ரீத்தி ஜிந்தாவுக்காக புதுமையாக வடிவமைக்கப்பட்ட ஆடைகளுடன், சுரிலி இந்தி திரைப்பட உலகில் தனது முத்திரையை பதித்துள்ளார்.

ஆம் ஆண்டில் விளம்பர நடிகர், நடிகைகளுக்காக ஒய்யார ஆடைகளை வடிவமைத்து, லக்மே ஒய்யார வாரக்கொண்டாடட்டம் என்பதில் ரோஸஸ் ஃபார் எவர் என்ற பெயரில் பிரபல இந்தி நடிகர்களான,சல்மான் கான், மலைகா அரோரா கான் மற்றும் முன்னாள் நடிகை நீலம் போன்றோருக்கு அணிவித்து இந்திய விளம்பர உலகிலும் அடியெடுத்து வைத்துள்ளார். 

பிரபல இந்திய ஆடை வடிவமைப்பாளரான மணீஷ் மல்ஹோத்ராவிடமும் சுரிலி பயிற்சி பெற்றுள்ளார், 

*ஜான்-இ-மன்* (2006) என்ற திரைப்படத்தில் ப்ரீத்தி ஜிந்தாவுக்காக மீண்டும் ஒருமுறை ஆடை வடிவமைத்துள்ளார். மேலும் புகழ்பெற்ற இயக்குனர் சஞ்சய் லீலா பன்சாலியுடன் *சாவரியா* (2007) படத்திற்காக ஆடை வடிவமைப்பாளராக  பணியாற்றியுள்ளார்.

திரைப்படவியல்
-------------

* *சலாம் நமஸ்தே* (2005)
* *ஜான்-இ-மன்* (2006)
* *தா ரா ரம் பம்* (2007)
* *தி லாஸ்ட் லியர்* (2007)
* *சாவரியா* (2007)
* *நீலம்* (2009)

மேற்கோள்கள்
-----------

1. ↑  "Archived copy". 2007-09-29 அன்று மூலம் பரணிடப்பட்டது. 2006-10-06 அன்று பார்க்கப்பட்டது.CS1 maint: archived copy as title (link)
2. ↑  "Gossip". December 29, 2006 அன்று மூலம் பரணிடப்பட்டது. October 6, 2006 அன்று பார்க்கப்பட்டது.
**ஹுவாங் சியான் புயான்** (*Huang Xianfan*, சீன மொழி: *黄现璠*; நவம்பர் 13 1899 - ஜனவரி 18 1982) சீன வரலாற்றாளர், மானிடவியலாளர். சுவாங் இனத்தின் முதல் பேராசிரியர். இவர் தற்கால மானிடவியலின் முன்னோடி ஆதலால் சுவாங் மானிடவியலின் தந்தை எனப்படுகிறார்.

வாழ்க்கைக் குறிப்பு
-------------------

குவாங்சியில் 1899 இல் பிறந்தவர். இவரது தந்தை கான் சின்சாங் ஒரு சுவாங் இனத்தைச் சேர்ந்த ஒரு உழவர். 1935 இல் புகழ்பெற்ற "பெய்ஜிங் கற்பி பல்கலைக்கழகத்தில்" மின் வரலாற்றுத் துறையில் கலைமாணிப் பட்டம் பெற்று யப்பானிய டோக்கியோ பல்கலைக்கழகத்தில் பட்டப் பின்படிப்பைத் தொடர்ந்து 1937இல் பட்டத்தைப் பெற்றார். படிப்பை முடித்துக் கொண்டு 1937 இல் சீனா திரும்பி குவாங்சி பல்கலைக்கழகத்தில் மானிடவியல் துறையில் ஆரம்பித்து விரிவுரையாளராக 1940 வரையில் பணியாற்றினார். அதன் பின்னர் 1941 முதல் 1943 வரை சுன் இ சியன் பல்கலைக்கழகத்தில், 1953 முதல் 1982 வரை குவாங்சி கற்பி பல்கலைக்கழகத்தில் பேராசிரியராகப் பணியாற்றினார்.

1957-58களில் வலதுசாரிகளுக்கெதிரான இயக்கத்தின்போது "வலதுசாரி"யென முத்திரை குத்தப்பட்டு, 1961 இல் மன்னிப்பு பெற்றவர். 1978 இல் குற்றங்களிலிருந்து விடுவிக்கப்பட்டவராய் மீண்டும் பொதுவாழ்விலும் மானிடவியல் துறையிலும் தோன்றினார்; சீன இனம் சம்பந்தமான சங்கத்தின் துணைத்தலைவருமானார்.

அவரது ஆய்வுத் துறைகள்: இனத்துவம், இனமுரண்பாடுகள், பண்பாடு, வன்முறையின் மானிடவியல், இனக்குழுமங்களின் வரலாறு, சீனா, யப்பானிய, மற்றும் சுவாங் நபர்கள் போன்றன.

மேற்கோள்கள்
-----------

1. ↑  "சீன வலை www.china.com.cn/中国网". 2017-07-01 அன்று மூலம் பரணிடப்பட்டது. 2009-08-22 அன்று பார்க்கப்பட்டது.
சுரு பள்ளத்தாக்கு
இரேங்தம்மிற்கு அருகில் சுரு பள்ளத்தாக்கின் மேற்பகுதி
நன் குன்னிற்கு தெற்கில் சுரு பள்ளத்தாக்கின் தாழ்வான நிலப்பகுதி. சாங்கு மற்றும் பானிக்காரில் இருந்து பார்க்கப்பட்டது.
**சுரு பள்ளத்தாக்கு** (*Suru valley*) என்பது இந்தியாவின் சம்மு காசுமீர் மாவட்டத்திலுள்ள லடாக் பகுதியில் அமைந்துள்ள ஒரு பள்ளத்தாக்கு ஆகும், சிந்து நதியின் முக்கிய கிளை ஆறான சுரு ஆறு இப்பள்ளத்தாக்கின் வழியாக பாய்ந்து செல்கிறது.

மக்கள்
------

தார்டு மற்றும் திபெத்திய வம்சாவளியைச் சேர்ந்த மக்கள் 25,000 பேர் சுரு பள்ளத்தாக்கில் வசிக்கின்றனர். இப்பள்ளத்தாக்கின் தாழ் பகுதிகளான சாங்கு, பானிக்கார், பார்காசிக்கின் தென்பகுதி போன்ற இடங்களிலும் கார்கில்லிலும் வசிக்கும் மக்களில் பெரும்பாலோர் சியா பிரிவு இசுலாம் இனத்தைச் சேர்ந்தவர்களாவர்[1]. பார்காசிக்கிற்கு அப்பால் கடல் மட்டத்திலிருந்து 3657 மீட்டர் உயரத்தில் இரேங்தம் என்ற தனிமையான குடியிருப்புப் பகுதி அமைந்துள்ளது. மிகச் சிறிய யல்தோ, யுலிதோக் குடியிருப்பினர் தவிர இப்பகுதியில் அதிகமான மக்கள் எவரும் வசிக்கவில்லை. இங்குள்ள மக்கள் சமூக மற்றும் கலாச்சாரத்தில் திபெத்திய பௌத்தத்தின் கெலுக்பா பிரிவினருக்குச் சொந்தமான 18 ஆம் நூற்றாண்டைச் சேர்ந்த இரேங்தம் மடாலயத்தை ஆதரிக்கின்றனர். இரேங்தம் மடாலயத்திற்கு தெற்கே 25 கிலோமீட்டர் தொலைவில் கடல் மட்டத்திற்கு 4400 மீட்டர் உயரத்தில் பென்சி லா கணவாய் சான்சுகாரை இணைக்கிறது[2].

நிலமும் விவசாயமும்
------------------

3,000 மீட்டர் (9,843 அடி) உயரத்திற்கும் குறைவான பள்ளத்தாக்கின் கீழ் பகுதி லடாக்கின் முக்கிய விவசாய உற்பத்தி செய்யும் பகுதிகளில் ஒன்றாகும், இப்பகுதியில் ஆண்டுக்கு இரண்டு போகம் பயிர்கள் அறுவடை செய்யப்படுகின்றன, மிகவும் கடுமையான குளிர்கால பனிப்பொழிவுகளிலிருந்து இவ்விவசாயத்திற்கு தேவையான நீர் கிடைக்கிறது[3]. வில்லோ, பாப்லர் மரங்கள் நன்கு பசுமையாக தழைத்து இப்பகுதியை கவர்ச்சிகரமாக ஆக்குகின்றன. ஆனால் இரேங்தம்மைச் சுற்றியுள்ள நிலப்பரப்புகள் வறண்டும் விளைச்சலற்ற நிலப்பரப்பாகவும் உள்ளன[4]. 7000 மீட்டர் உயரத்தில் உள்ள நன்-குன் பாறைத் தொகுதி வெண்மையான கூர்முனை சிகரங்கள் பள்ளத்தாக்கின் பல இடங்களிலிருந்தும் தெரிகின்றன.

சுற்றுலா
--------

கணிசமான ஆற்றல் இருந்தபோதிலும், பள்ளத்தாக்கில் சுற்றுலா நடவடிக்கைகள் மிகவும் குறைவாகவே உள்ளன, பெரும்பாலான பார்வையாளர்கள் பதும் மற்றும் சான்சுகருக்கு சுற்றுலா செல்கின்றனர். இங்கு பார்வையாளர்களுக்கென சில வசதிகள் உள்ளன[5], ஆனால் சம்மு-காசுமீர் சுற்றுலாவில் அடிப்படை சுற்றுலா பங்களாக்கள் பல கிராமங்களில் உள்ளன. இரேங்தம்மில் ஒரு கோடைகால கூடாரம் முகாம் உள்ளது. நன் குன் வரை மலையேறும் பயணங்களுக்கு டாங்கோல் கிராமம் ஒரு தொடக்க புள்ளியாகும்.

மேற்கோள்கள்
-----------

* Janet Rizvi. (1996). *Ladakh: Crossroads of High Asia*. Second Edition. Oxford University Press, Delhi. ISBN 0-19-564546-4.
* Schettler, Margaret & Rolf (1981). *Kashmir, Ladakh & Zanskar.* Lonely Planet Publications. South Yarra, Victoria, Australia. ISBN 0-908086-21-0.

1. ↑  Rizvi (1996), p. 210.
2. ↑  Schettler, Margaret & Rolf (1981), p. 150.
3. ↑  Rizvi (1996), pp. 38, 118-119.
4. ↑  Rizvi (1996), pp. 38, 118-119.
5. ↑  Lonely Planet *India*, 13th edition, page 296
ஒரு வழக்கமான மூடியியக்கி
ஸ்ப்ரிங்ஃபீல்டு மற்றும் என்ஃபீல்டு புரியிட்ட மசுகெத்துகளில் இருக்கும் மூடியடி இயக்கம்.
**மூடியடி இயக்கம்** (ஆங்கிலம்:*Caplock, Percussion Lock; கேப்லாக், பெர்குஷன்லாக்*) என்பது, எஃகால் ஆன தகட்டுமூடியை தீக்கல்லால் அடிப்பதற்கு பதிலாக, தட்டும் மூடியை சுத்தியலால் அடித்து, முதன்மை வெடிபொருளை பற்றவைத்த; தீக்கல் இயக்கத்திற்கு அடுத்து வந்த சுடுகலன் தொழில்நுட்பம் ஆகும்.

மூடியடி இயங்குமுறையைக் கொண்டு சுடும் துப்பாக்கியை **"மூடியியக்கி"** எனக்  குறிப்பிடலாம்.

முதல் நிலை, அடிப்படை மூடியடி இயக்கமானது, அருள்திரு. அலெக்சாந்தர் ஜான் ஃபோர்சைத் அவர்களால் உருவாக்கம் பெற்றது. அவரின் தீக்கல்லியக்க சிதறுதுப்பாக்கியின், கிண்ணியில் இருந்து உண்டாகும் புகையால், பறவைகள் உஷாராகி பறந்து தப்பித்தன. இவரின் கண்டுபிடிப்பான, பல்மினேட்டால் எரியூட்டப்பட்ட சுடும் இயங்குநுட்பம் ஆனது, இப்பிரச்சனைக்கு தீர்வாக அமைந்தது. இதன்மூலம் கிண்ணியில் இருந்து வெளிப்படும், ஆரம்பகட்ட புகையை தவிர்த்தது மட்டுமல்லாது; விசை இழுப்பிற்கும், குண்டு சன்னவாயை விட்டு வெளியேறுவதற்கும், இடையேயான காலநேரத்தையும் குறைத்தது.

தீக்கல்லியக்கியை விட, மூடியியக்கிகள் நிறைய மேம்பாடுகளை கொண்டிருந்தன. மூடியியக்கிகள் குண்டேற்ற எளிதாகவும், எல்லா வானிலைக்கும் ஏற்றதாகவும், மற்றும் தீக்கல்லியக்கிகளை விட நம்பகத்தன்மை வாய்ந்ததாகவும் விளங்கின. பல பழைய தீக்கல்லிய ஆயுதங்கள், மூடியடி இயக்கத்திற்கு பின்னர் மாற்றப்பட்டன.

* மூடியியக்க கைத்துப்பாக்கி, சுவிஸ் ஆர்டினன்சு 1817/42மூடியியக்க கைத்துப்பாக்கி, சுவிஸ் ஆர்டினன்சு 1817/42
* பிரெஞ்சு கப்பற்படை மூடியடி கைத்துப்பாக்கியின் வெட்டப்பட்ட மாதிரி, ரகம் 1837பிரெஞ்சு கப்பற்படை மூடியடி கைத்துப்பாக்கியின் வெட்டப்பட்ட மாதிரி, ரகம் 1837
* சுடும் இயங்குநுட்பத்தை காட்டும் தெளிவான படம்.சுடும் இயங்குநுட்பத்தை காட்டும் தெளிவான படம்.
* மூடியடி சுழல் கைத்துப்பாக்கியின், குண்டேற்ற செயல்வரிசைமூடியடி சுழல் கைத்துப்பாக்கியின், குண்டேற்ற செயல்வரிசை
* தட்டும் மூடியை தாங்கும் முளைகள். பற்றவைக்கும் தீயானது, அதிலுள்ள துளை வழியாக பயணிக்கும்.தட்டும் மூடியை தாங்கும் முளைகள்.   
பற்றவைக்கும் தீயானது, அதிலுள்ள துளை வழியாக பயணிக்கும்.
* தட்டும்-மூடிகள்தட்டும்-மூடிகள்

தீக்கல்லியக்கியில் இருக்கும் சுத்தியலை போலவே ஒரு சுத்தியலும், சிறிய தட்டும்-மூடியை தாங்கும் முளையையும் (சிலநேரம் இதை "கூம்பு" என்றும் சொல்வர்), மூடியடி இயக்கம் கொண்டிருக்கும். துப்பாக்கிக் குழலைச் சென்றடையும் வகையில், முளை ஒரு குழாயை கொண்டிருக்கும். Hg(ONC)2 என்ற வேதி வாய்ப்பாட்டைக் கொண்ட, பாதரச பல்மினேட்டு என்ற வேதிச்சேர்மம் தட்டும்-மூடியில் இருக்கும். இது பாதரசம், நைட்ரிக் அமிலம், மற்றும் மதுசாரம் ஆகியவற்றைக் கொண்டு தயாரிக்கப்படுகிறது. சுத்தியல் விசையால் விடுவிக்கப் படும்போது, அது மூடியை அடித்து, பாதரச பல்மினேட்டை வெடிக்கச்செய்யும். இந்த வெடிப்பில் இருந்து வெளிப்படும் தீ, முளையின் குழாய் வழியாக பயணித்து துப்பாக்கிக் குழலை அடைந்து, அங்கிருக்கும் முதன்மை வெடிபொருளை பற்றவைக்கும்.

மேலும் பார்க்க
--------------

* கொக்கித் துமுக்கி
* துமுக்கிக் குழல்
* வெடிமருந்து
* அக எறியியல்
* மீனியே தோட்டா
* சன்னவாய்
* வாய்வழி குண்டேற்றுதல்
* வாய்குண்டேற்ற சுடுகலன்
* எறியம்
* சுழல் கைத்துப்பாக்கி
* புரியிடுதல் (சுடுகலன்)

புற இணைப்புகள்
--------------

* How percussion caps work (ஆங்கிலம்)

மேற்கோள்கள்
-----------

1. 1 2 3 4  Fadala, Sam (17 November 2006). *The Complete Blackpowder Handbook*. Iola, Wisconsin: Gun Digest Books. பக். 159–161. பன்னாட்டுத் தரப்புத்தக எண்:0-89689-390-1. . 
[*தொடர்பிழந்த இணைப்பு*]
**ஆத்திரேலியத் தேசியக் கட்சி** (*National Party of Australia*) ஆத்திரேலியாவின் ஓர் அரசியல் கட்சியாகும். பொதுவாக இக்கட்சி கால்நடை மேய்ப்பவர்கள், விவசாயிகள், கிராம வாக்காளர்களைப் பிரதிநிதித்துவப்படுத்துகிறார்கள். இக்கட்சி 1920 ஆம் ஆண்டில் ஆத்திரேலிய நாட்டுக் கட்சி என ஆரம்பிக்கப்பட்டு, பின்னர் 1975 ஆம் ஆண்டில் தேசிய நாட்டுக் கட்சி (*National Country Party*) எனப் பெயர் மாற்றப்பட்டது. பின்னர் 1982 ஆம் ஆண்டில் ஆத்திரேலியத் தேசியக் கட்சி என மாற்றப்பட்டது. பொதுவாக இவர்கள் "தேசியவாதிகள்" என அழைக்கப்படுகின்றனர். நடுவண் அரசு, மற்றும் நியூ சவுத் வேல்ஸ், விக்டோரியா, மேற்கு ஆஸ்திரேலியா மாநில அரசுகளிலும் இக்கட்சி லிபரல் கட்சியுடன் கூட்டணி அமைத்துப் போட்டியிடுகிறது. குயின்ஸ்லாந்து மாநிலத்தில் 1936 முதல் 2008 வரை முக்கிய எதிர்க்கட்சியாக இருந்துள்ளது. பின்னர் இக்கட்சி ஆத்திரேலிய லிபரல் கட்சியின் குயின்சுலாந்துக் கிளையுடன் குயின்சுலாந்து லிபரல் தேசியக் கட்சி என்ற கூட்டுப் பெயரில் இணைந்தது.

மேற்கோள்கள்
-----------

1. ↑  "National Party Constitution" (PDF). 25 ஏப்ரல் 2013 அன்று மூலம் (PDF) பரணிடப்பட்டது. 19 March 2013 அன்று பார்க்கப்பட்டது.

வெளி8 இணைப்புகள்
----------------

விக்கிமீடியா பொதுவகத்தில்,  
 ***தேசியக் கட்சி***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**டைன் ஆறு** (*River Tyne*,/ˈtaɪn/ (About this soundகேட்க)) இங்கிலாந்தின் வடகிழக்குப் பகுதியில் உள்ள ஓர் ஆறாகும். வடக்கு டைன், தெற்கு டைன் என்ற இரு துணையாறுகள் ஒன்றிணைந்து டைன் ஆறு உருவாகிறது. நார்தம்பர்லாந்து மலைகளில் எக்சுஹாம் பகுதியில் *ஆறுகளின் சங்கமம்* எனப்படும் இடத்தில் இவ்விரு துணையாறுகளும் கலக்கின்றன. தொடர்ந்து 48 கி.மீ மேற்கு திக்கில் ஓடுகின்ற டைன் ஆறு *டைன் கழிமுகம்* என்னுமிடத்தில் வடகடலில் கலக்கிறது. டைன் ஆற்றின் மொத்த நீளம் 128 கி.மீ. ஆகும். டைன் ஆற்றங்கரையில் உள்ள முதன்மை நகரங்கள் நியூகாசில், தெற்கு சீல்ட்சு என்பவையாம். நியூகாசில் மற்றும் கேட்சுஹெட் பரோவை இவ்வாறு 13 மைல் தொலைவிற்கு பிரித்தவாறு ஓடுகிறது. இவ்விரு நகர்ப்பகுதிகளுக்கும் இடையே மட்டும் 10 பாலங்கள் கட்டப்பட்டுள்ளன. மேலும் கிழக்காக ஓடும்போது இதேபோல ஹெப்பர்ன் மற்றும் ஜார்ரோ ஆற்றின் தென்புறத்திலும் நியூகாசிலின் வாக்கர் மற்றும் வால்சென்டு வடபுறத்திலுமாக பிரிக்கிறது. இவ்விடத்தில் *டைன் சுரங்கம்* எனப்படும் ஆற்றினடி சாலை கட்டமைக்கப்பட்டுள்ளது. இது டர்ஹாம் கௌன்டிக்கும் நார்த்தம்பர்லாந்து கௌன்டிக்குமான எல்லையாக விளங்குகிறது.

சௌத் சீல்டுசு துறைமுகத்தில் கைவிடப்பட்ட துறைகள்

வெளி இணைப்புகள்
---------------

விக்கிமீடியா பொதுவகத்தில்,  
 ***டைன் ஆறு***   
என்பதின் ஊடகங்கள் உள்ளன. 

* Bridges On The Tyne
* Online Charts of The Tyne, to Newcastle
* Tyne Rivers Trust
புவின் உள்ளமைப்பு. மூடகம் (mantle) படத்தில் காட்டப்பட்டுள்ளது. பிற உள்ளமைப்புக் கூறுகள்:
(1) புவியின் உட் கருவம் (Inner core),
(2) வெளி கருவம் (outer-core ),
(3) உறையை மூடி உள்ள பகுதி **மூடகம்** (mantle),
(4) மேல் மூடகம்(upper mantle),
(5) மேலோடு (crust)
**மூடகம்** (mantle) என்பது புவி போன்ற வானியற் பொருட்களின் ஒரு பகுதியாகும். இது பொதுவாக அப்பொருட்களின் மையப் பகுதியைச் சுற்றி அவற்றின் மேல் ஓட்டுக்குக் கீழே அமைந்திருக்கும். புவியின் மூடகம் ஏறத்தாழ 2,900 கிமீ தடிப்புள்ள பாறைகளாலான ஓடு ஆகும். இது பூமியின் கனவளவில் 70% ஐ உள்ளடக்குகின்றது. இது பெரும்பாலும் திண்மமானது, புவியின் இரும்புச் சேர்வைகளை அதிகம் கொண்ட மையப் பகுதியைச் சுற்றி அமைந்துள்ளது. இம் மூடகத்தின் குறைந்த ஆழத்தில் நடைபெற்ற உருகல் மற்றும் எரிமலைச் செயற்பாடுகளினால் புவி மேற்பரப்போடு ஒட்டி, உருகியநிலையில் இருந்து பளிங்காக்கம் அடைந்த பொருட்கள் புவியோட்டை உருவாக்கியுள்ளன. இது ஒப்பீட்டளவில் மிகவும் மெல்லிய ஓடாகும். புவியின் மூடகம் உருகியபோது உருவான வளிமங்கள் (வாயுக்கள்), புவியின் வளிமண்டலத்தின் சேர்மானம், அதன் அளவு என்பவற்றில் பாரிய தாக்கத்தைக் கொண்டிருந்தன.

அமைப்பு
-------

மூடகம் அதன் வேதியியல் தன்மையை ஒட்டிப் பிரிக்கப்பட்டுள்ளது. இப் பிரிவுகள் பின்வருமாறு:

* மேல் மூடகம் : 33 - 410 கிமீ.
* மாறுநிலை வலயம் : 410 - 670 கிமீ.
* கீழ் மூடகம் : 670 - 2798 கிமீ.
* D*: 2798 - 2998 கிமீ.*
**இந்திய புள்ளிச் சருகுமான்** (*Moschiola indica*) என்பது இந்தியாவிலும் நேபாளத்திலும் வசிக்கும் சருகுமான் குடும்பத்தில் உள்ள இரட்டைப்படைக் குளம்பி விலங்காகும். இதன் உடலின் நீளம் கிட்டத்தட்ட 23 அங்குலம் (57.5 சமீ) உம் இதன் வாலின் நீளம் கிட்டத்தட்ட 1 அங்குலம் (2.5 சமீ) உம் ஆகும்; இதன் நிறை அண்ணளவாக 7 இறாத்தல் (3 கிகி) இருக்கும்.

மழைக்காடுகளில் வாழும் இது இரவில் நடமாடக்கூடியதாகும். வெண் புள்ளிச் சருகுமான் (*Tragulus meminna*) இனத்தின் துணையினமொன்றாக முன்னர் வகைப்படுத்தப்பட்டிருந்த இது கூடுதல் ஆய்வுகளின் பின்னர் தனியினமாகக் குறிக்கப்பட்டது.

விளக்கம்
--------

இந்திய புள்ளிச் சருகுமான்கள் மெலிந்த கால்களும், சற்று உயரத் தூக்கபட்ட பின்புறமும், சிறிய உடலும் கொண்டவை. இவற்றின் உடலமைப்பால் முன் கால்கள் சற்று குட்டையாக உள்ளதுபோலத் தோன்றும்.

இவை காடுகளிலும், செடி கொடிகள் நிறைந்த மலைப் பகுதிகளிலும் காணப்படும். பாறை இடுக்குகளிலும், மரப் பொந்துகளிலும் மறைந்து வாழக்கூடியவை. பயந்த சூபாவம் உடைய இவை தங்கள் மறைவிடங்களில் இருந்து காலையிலும், அந்தியிலும் உணவிற்காக வெளியே வருபவை.

இவற்றின் உடலில் பழுப்பும், காவி நிறமும் சேர்ந்த நிறத்தில் உரோமங்கள் இருக்கும். விலாப் பகுதியில் வெள்ளை நிறத் திட்டுகள் காணப்படுகின்றன. இவை பார்ப்பதற்கு நீண்ட கோடுகள் போலக் காணப்படுகின்றன. இந்த சருகு மான்களின் அடிவயிறு வெண்மையானவை. உடலில் ஆங்காங்கே மஞ்சள் நிறப்புள்ளிகள் உண்டு.

நடத்தையியல்
-----------

இந்திய சருகு மான்கள் கூட்டமான வாழ்வதில்லை. ஆண்மான்கள் இனைச்சேர்க்கை காலத்தில் மட்டும் பெண் மானை நாடி வரும். மலைக்காலம் முடிந்த பிறகு பெண்மான்கள் இரண்டு குட்டிகளை ஈனும்.

மேற்கோள்கள்
-----------

1. ↑  "*Moschiola kathygre*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008. இவ்வினம் ஏன் குறைந்த தீவாய்ப்புள்ள இனமாகக் கருதப்படுகிறது என்பதற்கான நியாயப்படுத்தல்களை தரவுத்தளம் கொண்டுள்ளது.
2. ↑  Groves, C. & Meijaard, E. (2005) சருகுமான்களில் உள்ளக வேறுபாடு, இந்தியச் சருகுமான். The Raffles Bulletin of Zoology. Supplement 12:413-421 PDF கோப்பு பரணிடப்பட்டது 2008-07-27 at the வந்தவழி இயந்திரம்
3. ↑  பேராசிரியர் கே. கே. ராஜன், உலகில் உள்ள மான்கள் (நூல்) பக்கம்: 75, பதிப்பு: 1998, சூலை, கார்த்திக் பதிப்பகம், மேற்கு மாப்பலம், சென்னை, 33,

வெளித் தொடுப்புகள்
------------------

* அமெரிக்க விலங்குக் காட்சியகம்
**அண்டோனியோ கிராம்ஷி** [About this soundAntonio Gramsci (உதவி·தகவல்); 22 சனவரி 1891 - ஏப்ரல் 27, 1937]
[*தொடர்பிழந்த இணைப்பு*] ஒரு இத்தாலிய எழுத்தாளர், அரசியல்வாதி, அரசியல் நிபுணர், தத்துவவாதி, சமூகவியல், மற்றும் மொழியியலாளர். இவர் இத்தாலிய கம்யூனிஸ்ட் கட்சியின் நிறுவன உறுப்பினர் மற்றும் அக்கட்சியின் தலைவராக ஒரு முறை பதவிவகித்தார். பெனிட்டோ முசோலினியால் சிறையில் அடைக்கப்பட்டார்.கிராம்ஷி 20 ஆம் நூற்றாண்டின் மிக முக்கிய மார்க்சிய சிந்தனையாளர்களில் ஒருவராவார். கலாச்சார மற்றும் அரசியல் தலைமையை பகுப்பாய்வு செய்துள்ள அவரது எழுத்துக்களில் பண்பாட்டு மேலாதிக்க கோட்பாடுகளை முன் வைக்கின்றார். முதலாளித்துவ சமூகத்தில், பண்பாட்டு மேலாதிக்கத்தின் மூலம் அரசுகள் அதிகாரத்தை எவ்வாறு தக்க வைத்துக் கொள்கின்றன , என்பதை விளக்குகிறார்.

கிராம்ஷியின் சிந்தனைகள்
-----------------------

ஆளுகிற முதலாளித்துவ வர்க்கங்கள் பொருளாதாரத்தில் தங்களது சுரண்டல் ஆதிக்கத்தை நிலைநிறுத்த முயற்சிப்பதோடு நின்று விடுவதில்லை.மக்களின் அன்றாட வாழ்க்கை சார்ந்த கருத்துக்கள்,சிந்தனைமுறை அனைத்திலும் தங்களது மேலாதிக்கத்தை நிலைநிறுத்த இடையறாது முயற்சிக்கின்றனர்.இதனையொட்டி,கிராம்ஷி,தனது பிரசித்திபெற்ற "கருத்து மேலாண்மை"(Hegemony) , "குடியுரிமை சமுகம்" "பொதுபுத்தி" , போன்ற கருத்தாக்கங்களை உருவாக்கினார்.அரசு செயல்படும் விதம்,அதன் கட்டமைப்பு,ஆட்சி நடைபெறும் தன்மை,அரசியல் இயக்கங்களின் தன்மைகளும்,செயல்பாடுகளும் என பல வகையில் ஆராய்ச்சியை மேற்கொண்டு மார்க்சிய அரசியல் தத்துவத்தைக் கிராம்ஷி உருவாக்கினார். சோசலிச சமுகம் பற்றியும்,அந்த சமுகத்தை வென்றடைவதற்கான வழிமுறை உத்திகளும் ஒருசேர ஆராய்ந்தார்,கிராம்ஷி.

### அரசு

வன்முறை வழியில் ஒடுக்கும் அரசு நிறுவனங்களுக்கும்,கருத்து மேலாண்மை செலுத்தும் நிறுவனங்களுக்கும் இடையிலான சமநிலை அல்லது ஒற்றுமைதான் அரசு எனப்படுவது என்பது கிராம்ஷியின் பார்வை.

### கருத்து மேலாண்மை

ஆளும் வர்க்கங்கள் வன்முறை சார்ந்த அதிகாரத்தை மட்டும் நம்பியிருப்பதில்லை. அடக்கி ஒடுக்கப்படும் மக்களிடையே "கருத்து  மேலாண்மை" செலுத்தி அவர்களின் "சம்மதத்தை" செயற்கையாக நிறுவி,தங்கள் அதிகாரத்தை தக்க வைத்துக் கொள்கின்றனர்.இதுதான் இத்தாலியில் நிகழ்ந்தது.இதனால்தான் புரட்சிகர சூழலை மாற்றி நீண்ட தூரம் பின்னோக்கிய பாசிசப் பாதையில் இத்தாலியை கொண்டு செல்ல ஆளும் வர்க்கங்களால் முடிந்தது.

### அரசியல் மேலாண்மை

தற்போது அதிகாரம் செலுத்தும் முதலாளித்துவம் இந்த அதிகாரத்தை எளிதாகப் பெற்றிடவில்லை.தொடர்ந்த,உணர்வுப்பூர்வமாகத் திட்டமிடப்பட்ட அரசியல் செயல்பாடுகளால்தான் இந்த அதிகார ஆதிக்க  நிலையை அடைந்துள்ளது.எனவே ஒரு வர்க்கம் தனது பொருளியல் ரீதியான தேவை சார்ந்த எல்லைகளோடு நின்றிடாமல் அரசியல் மேலாண்மைக்கு முயற்சிக்க வேண்டும் என்ற முக்கிய முடிவுக்கு கிராம்ஷி வந்தடைகின்றார்.

### சிறைக் குறிப்புகள்

கிராம்சி சிறையில் இருந்த காலத்தில் இத்தாலியின் வரலாறு, கல்வி, பொருளாதாரம் தொடர்பான தம் கொள்கைகளையும் 
எண்ணங்களையும் 3000 பக்கங்கள் கொண்ட 32 குறிப்பேடுகளில் எழுதினார். அக்குறிப்புகள் சிறையிலிருந்து மீட்கப் பட்டு இத்தாலியில் 
வெளியிடப்பட்டன.

மேற்கோள்கள்
-----------

1. ↑   "Gramsci, Antonio".. Oxford University Press.
2. ↑  "Antonio Gramsci". en.wikipedia. 25 அக்டோபர் 2013 அன்று பார்க்கப்பட்டது.
3. 1 2 3 4  குணசேகரன், என். (நவம்பர்), "விண்ணைத்தாண்டித் தாண்டி வளரும் மார்க்சியம்-6", *புத்தகம் பேசுது இதழ்* Check date values in: `|date=, |year= / |date= mismatch` (உதவி)

.
கால்சைட்டுடன் காணப்படும் அண்டோசோனைட்டு, பிரான்சிலுள்ள மார்க்னாக் சுரங்கத்தில் கிடைத்தது. - (6x5.5cm)
புளோரைட்டு (அண்டோசோனைட்டு) செருமனியின் வோல்செண்டோர்ப் சுரங்கத்தில் கிடைத்தது.
**அண்டோசோனைட்டு** (*Antozonite*) என்பது ஒரு கதிரியக்க புளோரைட்டு வகை கனிமமாகும். வரலாற்றில் இக்கனிமம் இசிடிங்சிபேட்டு, இசிடிங்பிளசு, இசிடிங்சிடெய்ன், இசிடிங்சுபார், பெடிட்டு புளோரைட்டு) என்ற பெயர்களால் அறியப்படுகிறது. 1841 ஆம் ஆண்டு செருமனி நாட்டிலுள்ள பவேரியாவின் வோல்செண்டார்பில் முதன் முதலில் இக்கனிமம் கண்டறியப்பட்டு. பின்னர் 1862 ஆம் ஆண்டு பெயரிடப்பட்டது. 

தனிமநிலை புளோரின் பல்வேறு உட்சேர்க்கைப் பொருள்களுடன் சேர்ந்துள்ள ஒரு படிகமாக இக்கனிமம் விவரிக்கப்படுகிறது. இப்படிகங்கள் நொறுக்கப்படும்போது அல்லது உடைக்கப்படும்போது தனிமநிலை புளோரின் விடுபடுகிறது. யுரேனிய உட்சேர்க்கைகளின் பீட்டா கதிரியக்க வெளியீட்டால் கால்சியம் புளோரைடு தொடர்ச்சியாக கால்சியம் மற்றும் புளோரின் அணுக்களாக உடைகிறது. புளோரின் அணுக்கள் இணைந்து டைபுளோரைடு எதிர்மின் அயனிகளாகவும் தொடர்ந்து மிகை எலக்ட்ரான்களை படிகக் குறையிலிருந்து இழந்து புளோரின் உருவாகிறது. அடுத்ததாக புளோரின் வளிமண்டல ஆக்சிசன் மற்றும் நீராவியுடன் வினைபுரிந்து ஓசோனையும் ஐதரசன் புளோரைடையும் கொடுக்கிறது. ஓசோனை அடையாளப்படுத்தும் மணம் தவறுதலாக அண்டோசோன் என்ற கருத்தியல் சேர்மமாக கருதப்பட்டதால் இக்கனிமம் அண்டோசோனைட்டு என்ற பெயரைப் பெற்றது.

மேற்கோள்கள்
-----------

1. ↑  Stinky rocks hide Earth’s only haven for natural fluorine at *Nature*; by Katharine Sanderson; published July 11, 2012; retrieved October 17, 2013
2. ↑  Carbonatites and alkalic rocks of the Arkansas River area, Fremont County, Colorado. 2. Fetid gas from carbonatite and related rocks, *American Mineralogist*, vol. 50, November–December 1965; E. Wm. Heinrich and Raymond J. Anderson
3. ↑  Some physical properties of naturally irradiated fluorite, *American Mineralogist*, Robert Berman, 1956; "The material has been given the name antozonite, after the supposed evanescent gas, antozone. Earlier names were Stinkstein and Stinkfluss (Hausmann, 1847)"
4. ↑  American Journal of Science, 1862
5. ↑  Study of the solid and gaseous inclusions in the fluorites from Wölsendorf (Bavaria, F.R. of Germany) and Margnac (Haute Vienne, France) by microprobe and mass spectrometry பரணிடப்பட்டது 2012-09-10 at Archive.today, by R. Vochten, E. Esmans and W. Vermeirsch, *Chemical Geology*, volume 20, 1977 எஆசு:10.1016/0009-2541(77)90047-X
6. ↑  First Direct Evidence that Elemental Fluorine Occurs in Nature பரணிடப்பட்டது 2021-03-17 at the வந்தவழி இயந்திரம், News Release, Technische Universität München, 5 July 2012
7. ↑  Fluorine Finally Found in Nature, *Chemistry World*, Royal Society of Chemistry, 11 July, 2012
வதிவிடம் in ஆப் பெட்டர் சாலை , தெற்கு மும்பைவார்ப்புரு:SHORTDESC:வதிவிடம் in ஆப் பெட்டர் சாலை , தெற்கு மும்பை
**அண்டிலியா** (*Antilia*), என்பது இந்தியாவின் மும்பை நகரத்தின் தெற்கு பகுதியில் உள்ள ஒரு தனியார் வதிவிட வளாகமாகும். இது ரிலையன்ஸ் இன்டஸ்ட்ரீஸ் லிமிடெட்டின் மேலாண்மை இயக்குனர் முகேசு அம்பானி அவர்களிற்குச் சொந்தமானது. இது உலகின் மிக விலை உயர்ந்த வீடாகக் கருதப்படுகின்றது. இதனைப் பராமரிக்க மட்டும் அறுநூறு முழுநேரப் பணியாளர்கள் நியமிக்கப்பட்டுள்ளார்கள். இது அமெரிக்காவின் போர்ப்ஸ் இதழ் 2014 ஆம் ஆண்டில் வெளியிட்டுள்ள உலகின் மிக விலையுயர்ந்த வீடுகளின் பட்டியலில் முதலிடம் பிடித்தது.

*அண்டிலியா* என்ற பெயர் வரக்காரணம்
---------------------------------

15 ஆம் நூற்றாண்டு காலத்தில், அத்திலாந்திக்குப் பெருங்கடல்ப் பகுதியில், மேற்குப் போர்த்துக்கல்லுக்கும் ஸ்பெயினிற்கும் தொலைவில் அமைந்திருந்து மறைந்து போனது என நம்பப்படும் அண்டிலியா என்ற ஒரு கற்பனைத் தீவின் பெயரே முகேசு அம்பானியின் இந்த 570 அடி உயரமுடைய 27 மாடிகளைக் கொண்ட அடுக்குமாடி வீட்டிற்குச் சூட்டப்பட்டுள்ளது.

கட்டுமானம்
----------

அண்டிலியாவின் கட்டிடகலை வடிவமைப்பானது சிகாகோவை தளமாக கொண்டு இயங்கும் பெர்கின்ஸ்+வில் கட்டிடகலை நிபுணர்களால் வடிவமைக்கப்பட்டதுடன் அண்டிலியாவின் கட்டமைப்பு சார்ந்த வடிவமைப்பானது மும்பையைச் சேர்ந்த ஸ்டெர்லிங் இன்ஜினியரிங் கன்சல்டன்சி வரையறுக்கப்பட்ட தனியார் நிறுவனத்தால் வடிவமைப்புச் செய்யப்பட்டது. இதனை அவுஸ்திரேலியாவினைத் தளமாகக் கொண்டு இயங்கும் லெய்டன் ஹோல்டிங்க்ஸ் கட்டுமான நிறுவனத்தினர் நிர்மாணித்துக் கொடுத்தனர்.

உசாத்துணை
---------

1. 1 2  "Mukesh Ambani's Antilia rated world's most outrageously expensive property". *IANS*. news.biharprabha.com. 16 August 2014 அன்று பார்க்கப்பட்டது.
2. 1 2  Reeba Zachariah. "Residence Antilia, Mumbai, India". Emporis.com.. பார்த்த நாள்: 16 August 2014.
**ஜெர்மன் ரெய்க்** (German Reich) ஜெர்மன் மொழியில் அதிகாரப்பூர்வமாக 1871 முதல் 1945 வரை அழைக்கப்பட்ட *டியுட்ச்சஸ் ரெய்க்* எனும் சொல்லின் ஆங்கில முழு மொழியாக்கத்தின்படி '**ஜெர்மன் எம்பயர்'** 1918 வரை ஏற்படுத்தப்பட்ட ஹோகன்ஜோலன் சட்டப்படி அவ்வாறு அழைக்கப்பட்டு வந்தது. முதலாம் உலகப்போர் வரை அழைக்கப்பட்டு வந்த இப்பெயர் போரின் தோல்வியால் பேரரசர் (எம்பரர்) தன்னுடைய *எம்பயர்* பதவியை துறந்ததால் எம்பயர் என்ற சொல் நீக்கப்பட்டு ரெய்க் என்ற பெயர் சேர்க்கப்பட்டது. அதன் பின் *ஜெர்மன் ரெய்க்* என எல்லோராலும் சில காலம் வரை அழைக்கப்பட்டது .காலப்போக்கில் அந்தப் பெயரை பலராலும் சுருக்கமாக ஜெர்மனி என்று அழைத்ததினால் அப்பெயரே நிலைத்துவிட்டது. டியுட்ச் ரெய்க் சொல் ரோமப் பேரரசர் காலம் முதல் மாற்றமால் (911-1806) பயன்படுத்தப்பட்டு வந்தது இதை *முதலாம் ரெய்க்* (First Reich) காலம் என்று வரலாற்றியலாளர்கள் குறிப்பிடுகின்றனர். அதன் பின் வந்த *இரண்டாம் ரெய்க்* (Second Reich) காலத்தில் தான் இவை மூன்று பிரிவாக பிரிக்கப்பட்டது.

* முடியாட்சி நாடாக இருந்தபொழுது (1871–1918) ஹோகன்ஜோலன் சட்டத்தின்படி ஜெர்மன் எம்பயர் .
* ஜனநாயக குடியரசுர ஆட்சியின் பொழுது (1919–1933) வெய்மர் குடியரசு எனபெயர் மாற்றம் கொண்டது.
* சர்வாதிகார ஆட்சியின்பொழுது (1933–1945) பொதுவான பெயராக மூன்றாம் ரெய்க் (Third Reich) அல்லது நாசி ஜெர்மனி என அழைக்கப்பட்டது.

இதனையிடையே இது ஆஸ்டிரியாவை தன் ஆளுகைக்குட்படுத்தியபொழுது இப்பெயர் *வல்லாண்மைப் பெற்ற ஜெர்மன் ரெய்க்* (Greater German Reich) என்று *கடைசி இரண்டு வருடங்களுக்கு* (1943–1945) நாசி சட்டத்தின்படி அழைக்கப்பட்டு வந்தது .

வெளி இணைப்புகள்
---------------

விக்கிமீடியா பொதுவகத்தில்,  
 ***German Empire***   
என்பதின் ஊடகங்கள் உள்ளன. 

* Administrative history of the German Reich (செருமன் மொழி)
**மேரி-லூயிஸ் கோலிரோ பிரேகா**, ( *Marie-Louise Coleiro Preca* ) (பிறப்பு 7 டிசம்பர் 1958) மால்ட்டாவை சேர்ந்த அரசியல்வாதி ஆவார். 2014 முதல் 2019 வரை மால்டாவின் அதிபராகப் பணியாற்றினார். 2019 முதல் யூரோசைல்ட் நிறுவனத்தின் தலைவராக உள்ளார்.

முன்னதாக, தொழிலாளர் கட்சியின் உறுப்பினராக, 1998 முதல் 2014 வரை மால்டாவின் பிரதிநிதிகள் சபையில் நாடாளுமன்ற உறுப்பினராக இருந்தார்  பிரதம மந்திரி ஜோசப் மஸ்கட்டின் கீழ் 2013 முதல் 2014 வரை குடும்பம் மற்றும் சமூக ஒற்றுமைக்கான அமைச்சராக பணியாற்றினார்.

ஆரம்ப வாழ்க்கை மற்றும் தொழில்
-----------------------------

கோர்மியில் பிறந்த கோலிரோ பிரேகா மால்டா பல்கலைக்கழகத்தில் படித்தார். அங்கு சட்ட மற்றும் மனிதநேய ஆய்வுகள் (சர்வதேச ஆய்வுகள்) மற்றும் பத்திரத் துறை பதிவாளருக்கான பட்டம் பெற்றார். 

தொழிலாளர் கட்சிக்குள், அதன் நிர்வாக குழுவிலும் தேசிய செயற்குழு உறுப்பினராகவும், உதவிப் பொதுச் செயலாளராகவும், பொதுச் செயலாளராகவும் பணியாற்றினார். மால்டா அரசியல் கட்சியில் இவ்வளவு உயர் பதவியில் பணியாற்றிய ஒரே பெண் இவர்தான். இந்த பதவிகளுக்கு கூடுதலாக, கோலிரோ பிரேகா சோசலிச இளைஞர்களின் தேசிய பணியகத்தின் உறுப்பினராகவும் (தற்போது தொழிலாளர் இளைஞர் மன்றம் ), கட்சியின் மகளிர் பிரிவின் தலைவராகவும் (1996-2001) இருந்தார். 

1998 முதல் 2014 வரை மால்டா நாடாளுமன்றத்தில் நாடாளுமன்ற உறுப்பினராகப் பணியாற்றினார். 2008 பொதுத் தேர்தலில் முதல் தேர்ந்தெடுக்கப்பட்ட ஊறுப்பினராவார். ஒரு எதிர்க்கட்சி உறுப்பினராக கோலிரோ பிரேகா சமூகக் கொள்கைக்கான நிழல் அமைச்சராகவும், 1998 இல் தொடங்கி சமூக விவகாரங்களுக்கான நாடாளுமன்ற நிரந்தரக் குழுவின் உறுப்பினராகவும் பணியாற்றினார் 

2008 இல் ஆல்ஃபிரட் சான்ட் தொழிலாளர் கட்சியின் தலைவர் பதவியிலிருந்து விலகிய பிறகு, கொலிரோ பிரேகா தலைமைத் தேர்தலில் போட்டியிட்டு தோல்வியடைந்தார்.  இவர் 2008 முதல் 2013 வரை ஐரோப்பிய அமைப்பின் பாராளுமன்ற சட்டசபைக்கான மால்டா பிரதிநிதிகளின் குழுவில் பணியாற்றினார்

மேற்கோள்கள்
-----------

1. ↑  "PL motion calls for setting up of permanent committee for family affairs". *Malta Independent*. 26 March 2011. Archived from the original on 15 மார்ச் 2012. .
2. ↑  "Office of the President". *Pfws.org.mt*. 2016-03-04 அன்று மூலம் பரணிடப்பட்டது. 2016-02-28 அன்று பார்க்கப்பட்டது.
3. ↑  "Marie Louise Coleiro Preca hakkında - NeOlaKi.net - Bilgi Kaynağınız!". *Archive.is*. 25 June 2016. 25 June 2016 அன்று மூலம் பரணிடப்பட்டது. 5 June 2017 அன்று பார்க்கப்பட்டது.
4. ↑   பரணிடப்பட்டது சனவரி 5, 2016 at the வந்தவழி இயந்திரம்
5. ↑  "Marie Louise Coleiro Preca". *Vassallomalta.com*. 1958-12-07. 2021-05-18 அன்று மூலம் பரணிடப்பட்டது. 2016-02-28 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மேரி-லூயிஸ் கோலிரோ பிரேகா***   
என்பதின் ஊடகங்கள் உள்ளன. 

* Official Website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி

 |
**கதவு சந்தானம்** என்றழைக்கப்படும் **கே. ஆர். சந்தானகிருஷ்ணன்** (*K. R. Santhanakrishnan*) ஒரு தமிழக ஓவியர் ஆவார். கதவுகளை கருப்பொருளாக கொண்டு பலவிதமான கதவு ஓவியங்களை வரைந்துள்ளார். அதனால் கதவு சந்தானம் என அறியப்படுகிறார்.

வாழ்க்கை வரலாறு
---------------

சந்தானக்கிருஷ்ணன் கும்பகோணம் ஓவியக் கல்லூரியில் இளங்கலை பயின்றார். இவர் சென்னை பல்கலைக்கழகத்தில் முதுகலைப் பட்டம் (மாஸ்டர் ஆஃப் பைன் ஆர்ட்ஸ்) பெற்றார். கதவு சந்தானம் என்ற பெயருக்கான காரணம் கதவுகள் குறித்து அவர் ஓவியம் வரைவது தான்.

ஓவியர் சந்தானம் தன்னுடைய வாழ்க்கையில் வைத்திருக்கும் இலட்சியமே கதவுகளைக் குறித்த ஓவியங்களை மட்டும் வரைவது என்பது தான். இந்தியாவின் பல்வேறு நகரங்களிலும், ஸ்பெயின், பார்சிலோனா போன்ற வெளிநாடுகளிலும் கண்காட்சிகள் நடத்தியிருக்கும் சந்தானம் சில விருதுகளையும் பெற்றிருக்கிறார்.

ஓவியம்
------

இவரது ஓவியங்கள் தமிழின மரபையும் அதில் ஒளிந்துள்ள அர்த்தங்களையும் எடுத்துரைக்கும், இந்த ஓவியம்.

விருதுகள்
---------

2000ஆம் ஆண்டில் தமிழ் நாடு ஓவிய நுண்கலைக் குழு மற்றும் லலித் கலா அகாடமியின் மாநில விருதை பெற்றிருக்கிறார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2008-04-01 அன்று மூலம் பரணிடப்பட்டது. 2013-11-14 அன்று பார்க்கப்பட்டது.
2. ↑
3. ↑

வெளிப்புற இணைப்புக்கள்
----------------------

* அவருடைய தனிப்பட்ட இணையத்தளம்
* 
* கதவு சந்தானம் அவர்களின் முகநூல் தளம்
**தட்டலங்காய் புட்டலங்காய்** என்பது ஒரு விளையாட்டு. தாய்மார் குழந்தைகளோடு பேசியும், பாடியும் வேடிக்கை காட்டும் விளையாட்டு.

குழந்தைகள் பலரைத் தாய் தன் முன்பக்கம் உட்கார வைப்பார். பாட்டுப் பாடும்போது ஒவ்வொருவராகத் தொட்டுக்கொண்டே வருவார்.

தட்டலங்காய் புட்டலங்காய்
தாடிக்கொம்பு மாதுளங்காய்
தேங்காய் உடைச்சு உடைச்சு
தேரு மேலே வச்சு வச்சு
மாங்காய் உடைச்சு உடைச்சு
மாடி மேலே வச்சு வச்சு
எந்தக் காக்கா சாயுமோ
இந்தக் காக்கா
இந்தக் காக்கா எனத் தொடும் குழந்தை படுத்துக்கொள்ளும். இப்படி எல்லாக் குழந்தையும் படுத்துக்கொண்ட பின்னர் எல்லாக் குழந்தைகளையும் தூங்கவைத்து விட்டதாக வைத்துக்கொண்டு தாய் நெல் குற்றுவது போல நடிப்பார். குந்தைகள் படுத்துக்கொண்டே பார்த்து மகிழும்.

குற்றும்போது பாடும் பாடல்

சின்ன உலக்கை குத்து குத்து
பெரிய உலக்கை குத்து
சீமாட்டி வச்ச உலக்கை
சிக்கு, சிக்கு, சிக்கு (குத்தும் ஓசை)
இத்துடன் ஆட்டம் முடிந்து மறு ஆட்டம் தொடங்கும்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980
**கதன்** என்பவர் ஒக்தாயி கானின் மகனாவார். இவரது தாய் ஒக்தாயி கானின் காமக்கிழத்தியரில் ஒருவராவார். இவர் செங்கிஸ்கானின் பேரன் மற்றும் குயுக் கானின் சகோதரர் ஆவார். மங்கோலியர்களின் ஐரோப்பியப் படையெடுப்பின்போது கதன், சகதையின் மகனான பைதர் மற்றும் படுவின் அண்ணனான ஓர்டா கான் ஆகியோர் போலந்தைத் தாக்கிய மங்கோலிய பிரிவுக்கு தலைமை தாங்கினார்.  

1251 ஆம் ஆண்டு கதன் மோங்கே கானை ககானாக தேர்ந்தெடுக்கப்பட்டதை ஏற்றுக்கொண்டார். ரீன் கிரவுசெட் என்ற வரலாற்று ஆசிரியரின் கூற்றுப்படி குயுக்கின் தலைமைத் தளபதியான எல்ஜிகிடையை பிடிப்பதற்கு கதன் மோங்கே கானுக்கு உதவியிருக்கலாம். கதன் குப்லாய் கானுக்கு விசுவாசமாக இருந்தார். அரிக் போகேவுடன் நடந்த டொலுய் உள்நாட்டுப் போரில் குப்லாய்க்கு கதன் உதவி செய்தார். அரிக் போகேயின் தளபதி அலந்தரை அந்த உள்நாட்டுப் போரில் கதன் கொன்றார்.

பல நடுக்கால நூல்களில் கதன், கய்டு என்பவருடன் குழப்பிக் கொள்ளப்படுகிறார். இதன் காரணமாக ஐரோப்பிய படையெடுப்புகளில் யார் கலந்து கொண்டார் என்ற குழப்பம் ஏற்படுகிறது.

உசாத்துணை
---------

1. ↑  Chambers, James. *The Devil's Horsemen: The Mongol Invasion of Europe*. Atheneum. New York. 1979. ISBN 0-689-10942-3
Jeya.Rajamoorthi
**ஜெய. ராஜமூர்த்தி** (பிறப்பு: அக்டோபர் 8 1964) என்பவர் ஒரு தமிழக எழுத்தாளர். நாகப்பட்டினம் மாவட்டம், திருவெண்காடு எனும் ஊரில் பிறந்த இவர் மருத்துவத்தில் பட்டப்படிப்பும், குழந்தைகள் நல மருத்துவத்தில் பட்டயப் படிப்பையும் படித்துள்ளார்.அரசு தலைமைக் குடிமுறை மருத்துவ அதிகாரியாக பணியாற்றி வரும் இவர் பட்டிமன்றப் பேச்சாளர், கவிஞர், மற்றும் ஆன்மிகச் சொற்பொழிவாளர் என்று பல இலக்கியப் பணிகளையும் செய்து வருகிறார். "நேசம் விரும்பும் நெருப்புப் பூக்கள்", "புனித வள்ளலாரின் புரட்சிப்பாதை", "எனது அம்பறாத் தூணியிலிருந்து" என பல நூல்களை எழுதியிருக்கிறார். இவர் எழுதிய *"வள்ளலாரும் பெரியாரும்"* எனும் நூல் தமிழ் வளர்ச்சித் துறையின் 2008 ஆம் ஆண்டுக்கான சிறந்த நூல்களில் திறனாய்வு வகைப்பாட்டில் பரிசு பெற்றிருக்கிறது.திருவெண்காட்டில் வள்ளலார் தமிழ்மன்றத்தின் நிறுவனர் ஆவார்.
உலகத்தமிழ் செம்மொழி ஆய்வு மாநாட்டில் திராவிட இயக்கக் கொள்கைகளும் அருட்பாச் சிந்தனையும் என்ற தலைப்பில் ஆய்வுக் கட்டுரையை வாசித்துள்ளார்.சமயவழியில் நடந்து வந்த வழிபாட்டில் இருந்து அங்கிருந்த சபாநடேசர் தீட்சிதரிடமிருந்த வள்ளலார் ஞானசபையை உண்ணா நோன்பிருந்து மீட்டு எடுத்துள்ளார். திருக்குறளை தேசிய நூலாக்க மத்திய நடுவண் அரசை வலியுறுத்தி சென்னையில் தமிழறிஞர் பெருமக்களோடு ஓரு நாள் அடையாள உண்ணாநோன்பிருந்துள்ளார்
.தனது உடல் தானமும் செய்துள்ளார்.

ஆதாரம்
------
**இரணியூர் ஆட்கொண்டநாதர் கோயில்** என்பது சிவகங்கை மாவட்டம் இரணியூரில் அமைந்திருக்கும் சிவாலயமாகும். அதிகமான சிற்பங்கள் அமைந்திருப்பதால் இச்சிவாலயத்தினை சிற்பக் கோயில் என்றும் அழைக்கின்றார்கள். ஆலையத் தூண்களில் அஷ்டலட்சுமி, வல்லப கணபதி, வீரபத்திரர், முப்புரம் எரித்தவர், நவதுர்க்கை, இரணிய சம்ஹாரம் போன்ற சிற்பங்கள் இடம்பெற்றுள்ளன.

இச்சிவாலயத்தின் மூலவர் ஆட்கொண்ட நாதர் எனவும், அம்பிகை சிவபுரந்த தேவி எனவும் அழைக்கப்படுகிறார். இச்சிவாலயத்திற்கு சிவாகமப் படி பூசைகள் செய்யப்படுகின்றன. தலவிருட்சமாக வில்வ மரம் அமைந்துள்ளது.

கார்த்திகை மாதத்தில் சம்பகசஷ்டி, திருவாதிரை, கார்த்திகை மற்றும் சிவராத்திரி போன்ற விழாக்கள் இக்கோயிலில் நடைபெறுகின்றன.

தல வரலாறு
---------

திருமால் இரணியன் எனும் அசுரனை அழிக்க நரசிம்மர் அவதாரத்தினை எடுத்தார். அந்த அவதாரத்தில் மனித உடலும், சிங்க தலையையும் கொண்டிருந்தார். இரணியனை கூரிய நகங்களால் கிழித்து அழித்தார். மிகவும் உக்கிரமாக இருந்த காரணத்தால் பிரகலநாதன் அவரை பாடல்கள் பாடி குளிர்வித்தான். இரணியனைக் கொன்ற பாவத்திற்காக இத்தலத்தில் சிவபெருமானை நரசிம்மர் வழிபட்டார்.

திருமாலின் உக்கிரம் கண்டு அம்பிகையும் உக்கிரமடைந்தார். அதனால் நவகாளியாக வெளிபட்டு சிவனை வணங்கினார். சிவனை வழிபட்டு சாந்தம் அடைந்தமையால் சிவபுரந்த தேவி என்று அழைக்கப்படுகிறார்.

ஆதாரங்கள்
---------

1. 1 2 3  சிவகங்கை சீமையில் சிற்பக் கோயில் - சக்தி விகடன் 19.01.2016

வெளி இணைப்புகள்
---------------

* அருள்மிகு ஆட்கொண்டநாதர் திருக்கோயில் - தினமலர் கோயில்கள் தளம்
**தாமிரம்(II) சயனூரேட்டு** *(Copper(II) cyanurate)* C3HCuN3O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் குறைந்த அளவு பயன்பாடுகளையே கொண்டுள்ளது. தாமிரம்(II) சயனுரேட்டு திட்டமிட்டு தயாரிக்கப்படுவதைக் காட்டிலும் தற்செயலாகவே பெரும்பாலும் உருவாகிறது. 

வெளிப்புற நீச்சல் குளத்தில் தாமிரத்தின் செறிவு அதிகமாக இருக்கும்போது அங்கு தாமிரம்(II) சயனூரேட்டு பெரும்பாலும் காணப்படுகிறது. குளோரின் நிலைப்படுத்தியாக சேர்க்கப்படும் சயனூரிக் அமிலத்துடன் இது வினைபுரிந்து தாமிர சயனூரேட்டை உருவாக்குகிறது. 
இச்செய்முறை ஊதா சயனூரேட்டு நிகழ்வு என்று அழைக்கப்படுகிறது. ஏனெனில் இந்நிகழ்வுக்குப் பின்னர் மேற்பரப்புகளும் குளத்தின் நீரும் ஊதா நிற நிழலுக்கு மாற்றிவிடும். 

உருகிய யூரியாவுடன் நைட்ரேட்டு அல்லது கார்பனேட்டு போன்ற தாமிர சேர்மங்களை 190 செல்சியசு வெப்பநிலைக்கு வெப்பப்படுத்துவதன் மூலம் பெரும்பாலும் லாவெண்டர் வண்ண யோவானியூமைட்டு சேர்மம் உருவாக்கப்படுகிறது.  பின்னர் இது ஒரு சூடான வலிமையான அமோனியா கரைசலில் கரைக்கப்பட்டு சேர்மம் மீள்படிகமாக்கப்படுகிறது. 
வலிமையான அமோனியா கரைசலுக்குப் பதிலாக பலவீனமான (2%) குளிர் அம்மோனியா கரைசல் பயன்படுத்தப்பட்டால் அடர் ஊதா சேர்மம் CuC3N3O3H • 2NH3 உருவாகிறது. 

அமோனியா ஈந்தணைவிகளற்ற பச்சை நிறங்கொண்ட தாமிர சயனூரேட்டும் (Cu3(C3N3O3)2) அறியப்படுகிறது.

மேற்கோள்கள்
-----------

1. ↑  "Purple Staining, Purple Cyanurate, Copper Cyanurate, PoolMoldSolutions.com". *PoolMoldSolutions.com* (ஆங்கிலம்). 2020-07-28 அன்று மூலம் பரணிடப்பட்டது. 2020-12-19 அன்று பார்க்கப்பட்டது.
2. 1 2  Taylor, R. M. (May 1972). "Metal cyanurate compounds formed directly from metal salts and urea". *Zeitschrift für anorganische und allgemeine Chemie* **390** (1): 85–96. doi:10.1002/zaac.19723900112.
### வகைப்பாடு

தாவரவியல் பெயர் : *சாந்ரோகா பிரிஸி* **Xanthorrhoea preissii**

குடும்பம் : **லில்லியேசியீ** **Liiaceae**

இதரப் பெயர்கள்
--------------

### கருப்பு பையன்

**Black boy**

### புல் பசை

**Grass gums**

மரத்தின் அமைவு முறை
-------------------

இது பல பருவச் செடிகளில் நீண்ட காலம் உயிர் வாழக் கூடியது. இதனுடைய அடி மரம் ஒரு அடி அகலத்திற்கு தடிமனாக இருக்கும்.

இலை-மலர் அமைப்பு
----------------

சாந்ரோகா பிரிஸி மொட்டு
இதன் மெல்லிய இலைகள் 1 மீ – 1.5 மீ நீளத்திற்கு ரோஜா பூ இதழ் அடுக்குபோல் அமைந்து இருக்கும். இலைகளின் மையப் பகுதியிலிருந்து மேல் நோக்கி மலர் கொத்து வரும் இதில் சிறிய வெள்ளை நிறப் பூக்கள் மலரும். மலர் கொத்தில் உள்ள மொட்டுகளில் முதலில் வடக்கு பகுதியில் (சூரியன்) உள்ள மொட்டுக்கள்தான் மலரும்.புல் மரத்தின் தண்டுப் பகுதியை காய்ந்த பழைய இலைகள் மூடி உள்ளது. இதன் தண்டிலிருந்து கருப்பு அல்லது மஞ்சள் நிள பிசின் வெளிவருகிறது.இச்சாதியில் 14 இனங்கள் உள்ளன. இவைகள் வறண்ட பாறை பகுதிகளில் நன்கு வளர்கின்றன. இவைகள் அனைத்தும் அதிக வருடங்கள் உயிர் வாழ்கின்றன.

காணப்படும் பகுதி
----------------

இப்புல் மரம் ஆஸ்திரேலியாவில் வளர்கிறது. இம்மரம் மிகமிக அற்புதமானது. இது 2.5 செ.மீ. வளர்வதற்கு 100 ஆண்டுகள் ஆகிறது.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001


1. ↑   *சிறிதும் - பெரியதும்*. அறிவியல் வெளியீடு. .
**இலக்கணக் கொத்து** ஒரு தமிழ் இலக்கண நூல். இது வடமொழி இலக்கண மரபைத் தழுவி எழுதப்பட்டது. பாண்டி நாட்டைச் சேர்ந்த **சுவாமிநாத தேசிகர்** என்பவர் இந்நூலை இயற்றினார். இவரே அதற்கு உரையும் எழுதியுள்ளார். சைவ மடாலயங்களில் தமிழிலக்கணப் பயிற்சிக்காகப் பயின்றுவந்த நூல்களில் இதுவும் ஒன்று. இது 17-ஆம் நூற்றாண்டைச் சேர்ந்தது.

அமைப்பு
-------

185 அடிகளைக் கொண்ட நீண்ட பாயிரம் உட்பட இந்நூலில் 131பாடல்கள் உள்ளன. வேற்றுமையியல், வினையியல், ஒழிபியல் என்னும் மூன்று இயல்களாக நூல் பிரிக்கப்பட்டுள்ளது. இவற்றில் வேற்றுமையியலில் 52 பாடல்களும், வினையியல், ஒழிபியல் ஆகியவற்றில் முறையே 22, 45 பாடல்களும் உள்ளன. 31 அடிகளையுடைய இதன் சிறப்புப் பாயிரம் நேரிசை ஆசிரியப்பாவகையைச் சார்ந்தது.

நூற்கொள்கை
----------

வடமொழி இலக்கணமும் தமிழ் இலக்கணமும் ஒன்றே என நிறுவ முனையும் இந்நூல் தமிழ் மொழியைத் தாழ்த்தி வடமொழியை உயர்த்திப் பேசுகிறது. இந்நூலின் ஏழாவது நூற்பா, தமிழில் அளவில்லாத நூல்கள் இருந்தாலும் ஒன்றாவது தனித் தமிழில் இல்லை என்றும் ஐந்து எழுத்துக்களை மட்டுமே தனக்கெனக் கொண்ட தமிழ் ஒரு மொழி என்று சொல்வதற்கு அறிஞர்கள் வெட்கப்படுவர் என்றும் கூறுகிறது. அந்நூற்பா வருமாறு:

  

"தமிழ்நூற் களவிலை அவற்றுள்
ஒன்றேயாயினும் தனித்தமிழ் உண்டோ
அன்றியும் ஐந்தெழுத் தாலொரு பாடையென்
றறையவே நாணுவர் அறிவுடையோரே
ஆகையால் யானும் அதுவே அறிக
வடமொழி தமிழ்மொழி எனுமிரு மொழியினும்
இலக்கணம் ஒன்றே என்றே எண்ணுக" 

  

வடமொழி மரபுகளையும் அது சார்ந்த இலக்கியங்களையும் உயர்த்தும் இந்நூல், தமிழ் மரபையும் அது சார்ந்த இலக்கியங்களையும் தாழ்வாகப் பேசுகின்றது. நன்னூல், சின்னூல், அகப்பொருள், காரிகை, அலங்காரம் முதலிய இலக்கணங்களையும், பத்துப்பாட்டு, எட்டுத்தொகை, பதினெண்கீழ்க்கணக்கு, இராமன்கதை, நளன்கதை, அரிச்சந்திரன்கதை முதலிய இலக்கியங்களையும் ஒரு பொருளாக எண்ணி வாழ்நாளைக் கழிப்பவர்கள், பாலை விரும்பாது வேறு பலவற்றை விரும்பும் பாற்கடலில் வாழும் மீனுக்கு ஒப்பானவர்கள் என்று இந்நூலின் 99 ஆம் பாடலுக்கான உரையில் கூறுகிறார் இதன் ஆசிரியர்

பதிப்புகள்
----------

இலக்கணக் கொத்தை முதன் முதலில் பதிப்பித்தவர் யாழ்ப்பாணத்து ஆறுமுக நாவலர். இப்பதிப்பு 1866 ஆம் ஆண்டில் வெளிவந்தது. பின்னர் 1973 ஆம் ஆண்டில் தி. வே. கோபாலையர் இன்னொரு பதிப்பை வெளியிட்டார். .

குறிப்புகள்
-----------

1. ↑  இளங்குமரன், 2009. பக். 375.
2. ↑  இளங்குமரன், 2009. பக். 376
3. ↑  இலக்கணக் கொத்து, பாடல் 7 அடிகள் 25 - 31
4. ↑  இளங்குமரன், 2009. பக். 378, 379
5. ↑  அருள்முருகன், நா. 2010.

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* அருள்முருகன், நா. தி.வே. கோபாலையரின் இலக்கணப் பதிப்புகள் முழக்கமும் உழைப்பும் பரணிடப்பட்டது 2010-11-24 at the வந்தவழி இயந்திரம், காலச்சுவடு, 12 ஆகத்து 2010 இல் பார்த்தது.
* சுவாமிநாத தேசிகர், ஆறுமுக நாவலர் (பதிப்பாசிரியர்), இலக்கணக் கொத்து (உரையுடன்), சென்னை. 1956 ஆறாம் பதிப்பு.

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புகள்
---------------

* இலக்கணக் கொத்து, நூலகம் தளத்தில் இருந்து.
**கள்வர் கோமான் புல்லி** என்பவன் சங்ககாலக் குறுநில மன்னனாவான். 

இவனைப் பாடிய சங்ககாலப் புலவர்கள்

கல்லாடனார் - அகம் 83, 209,
மாமூலனார் - அகம் 61, 295, 311, 393
இவன் "களவர் கோமான்" என்றும் "இளையர் பெருமகன்" என்றும் அடைமொழியுடன் குறிப்பிடப்படுகிறான். இவன் மழபுலம் என்ற நாட்டை வென்றான்.

  

சங்ககாலத் தமிழகத்தைச் சேரர், சோழர், பாண்டியர் என்னும் மூன்று வேந்தர்கள் (மூவேந்தர்) ஆண்டுவந்தனர். இவர்களின் ஆட்சிக்கு அப்பால் வடபால் ஓய்மானாடு, தொண்டைநாடு, வேங்கட நாடு ஆகிய நாடுகள் இருந்தன. இவற்றில் 
ஓய்மானாட்டை நல்லியக்கோடன் வில்லியாதன் என்னும் மன்னர்கள் ஆண்டுவந்தனர். தொண்டை நாட்டைத் தொண்டைமான் இளந்திரையன் ஆண்டுவந்தான். வேங்கட நாட்டை ஆண்டவன் புல்லி. புல்லி ஆண்ட நாட்டுக்கு மேற்கில் மழநாடு, புன்னாடு, கொண்கானம் என்னும் கொண்கான நாடு ஆகியவை இருந்தன. புல்லி ஆண்டு வந்த வேங்கட மலைப்பகுதியில் வேற்றுமொழி வழங்கியதாக மாமூலனார் மற்றோர் அகநானூற்றுப் பாடலில் குறிப்பிடுகிறார்.

மேற்கோள்கள்
-----------

1. ↑  அகம் 83
2. ↑  அகம் 61
3. ↑  புறம் 385, அகம் 209
4. ↑   
புடையல்அம் கழல்கால் புல்லி குன்றத்து….
மொழிபெயர் தேஎம்(அகநானூறு, 295:11.15)
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**திருக்குறள்** |

திருவள்ளுவர் தம் திருக்குறளில் தாம் கண்ட இறைவனைத் தெளிவாகக் குறிப்பிடுகிறார். ஐம்புலனுக்கும் எட்டாமல் பொறிவாயில் ஐந்தும் அவித்து ஆளும் இறைவனை முதல் பத்துப் பாடல்களில் குறிப்பிடுகிறார். நம் கண்ணுக்குத் தெரிந்து நம் கட்டுப்பாட்டில் இல்லாமல் இயங்கி உதவும் மழையை அடுத்த பத்துப் பாடல்களில் தெய்வமாகத் திறந்து வைக்கிறார். நம் கண் முன்னே நம்மோடு வாழ்ந்து நாம் வாழ வழிகாட்டும் நீத்தாரை மனித உருவில் வாழும் தெய்வமாக மூன்றாவது பத்துப் பாடல்களில் காட்டுகிறார். தனி மனிதன் நெறியில் நில்லாமல் சமுதாயம் இயங்கும் ஆறாகிய அறநெறியை நான்காவது தெய்வமாக நான்காவது பத்துப் பாடல்களில் வலியுறுத்துகிறார்.

கண் முன்னே நம்மை ஆளும் அரசாகிய 'இறை' போன்று, நம் புலன்களுக்குத் தெரியாமல் நம்மையும், நாம் அல்லாத அனைத்தையும் ஆள்வது 'இறை'. 

| '***இறைவன், வள்ளுவர் பார்வை'*** |  |
| --- | --- |
| இறைவன், அகப்பார்வை | ஆதிபகவன் | வாலறிவன் | மலர்மிசை ஏகினான் | வேண்டுதல் வேண்டாமை இலான் | பொறிவாயில் ஐந்து அவித்தான் | தனக்கு உவமை இல்லாதான் | அறவாழி அந்தணன் | எண்குணத்தான் | இறை வணக்கம் | நீத்தார் | தெய்வம் | ஊழ் * பா
* உ
* தொ
 |